Asinas, Vietnam d'o Norte atacó, encara que no con una guerra ubierta, so que presentando a necesidat de reunificar o país y d'aduyar a la población sublevata en o sud seguntes a crida feita por o Frent Nacional de Liberación de Vietnam. Os estausunidenses, afirmando que a suya intervención en Vietnam yera nomás que ta impedir l'estendillamiento d'o comunismo en Asia, prencipioron por ninviar a los sudvietnamitas aduya melitar nomás que en forma d'armas y diners, ta enamplar mica en mica a suya intervención en a guerra en una escalata dende o dito incident d'o golfo de Tonkin, dica plegar a un guerra ubierta con intervención de mas de 550.000 soldatos mientres a presidencia de Lyndon Baines Johnson. Con a dita ofensiva d'o Tet en 1968 a guerra s'estendilló enta os estatos vecins de Laos y Cambocha dica que en 1973 os esttaounitenses principiaron a reducción d'os suyos efctivos melitars en Vietnam.